

REPUBLIKA HRVATSKA

BRODSKO POSAVSKA ŽUPANIJA

OPĆINA SIKIREVCI

OPĆINSKI NAČELNIK

Temeljem članka 17. stavka 3. Zakona o sustavu civilne zaštite („Narodne novine“ broj: 82/15, 118/18, 31/20, 20/21 i 114/22) i članka 47. Statuta Općine Sikirevci („Službeni vjesnik Brodsko-posavske županije“ br.11/21.„Službeni glasnik Općine Sikirevci“, br:1/22,7/23.), i članka 2. Odluke o izradi Procjene rizika od velikih nesreća za područje Općine Sikirevci, KLASA:240-02/24-01/1;URBROJ:2178-26-01-24-01 od 17.SRPNJA 2024. („Službeni glasnik Općine Sikirevci“, br:10/24.) općinski načelnik Općine Sikirevci donosi:

**ODLUKU**

**o osnivanju Radne skupine za usklađivanje procjene rizika od velikih nesreća za područje Općine Sikirevci**

Članak 1.

Osniva se Radna skupina za usklađivanje procjene rizika od velikih nesreća za područje Općine Sikirevci (u daljnjem tekstu: Radna skupina).

Članak 2.

Radna skupina iz članka 1. ove Odluke će uskladiti Procjenu temeljem odredbi Pravilnika o smjernicama za usklađivanje Procjene rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj: 65/16), odnosno Smjernica za izradu Procjene rizika od katastrofa i velikih nesreća za područje Brodsko posavske županije.

Članak 3.

Radnu skupinu čini pet članova: voditelj i četiri člana. Jednog od članova predlaže angažirani konzultant.

Članak 4.

Načelnik Općine Sikirevci rješenjem će imenovati Radnu skupinu za usklađivanje procjene rizika od velikih nesreća za područje Općine Sikirevci.

Nakon što radna skupina, na svojoj prvoj sjednici, utvrdi sve prijetnje i sačini registar prijetnji i rizika koji će se obrađivati u Procjeni rizika, općinski načelnik može proširiti radnu skupinu članovima-koordinatorima koji mogu svojim znanjem i kompetencijama doprinijeti izradi Procjene sukladno utvrđenim prijetnjama i rizicima.

Članak 5.

Voditelj radne skupine za usklađivanje Procjene rizika odgovoran je za:

- organizaciju i vođenje sastanaka Radne skupine,

- usklađivanje obrazaca za usklađivanje scenarija, koji se usuglašavaju na Radnoj skupini,

- koordiniranje i nadziranje procesa izrade Procjene rizika,

- predlaganje izmjena i dopuna Procjene.

Članak 6.

Članovi radne skupine imaju slijedeće obveze:

* sudjelovati u izradi scenarija za određene rizike,
* odgovorni su za vjerodostojnost podataka iz svoje nadležnosti,
* kontaktiraju s nadležnim tijelima u svrhu prikupljanja informacija,
* o tijeku procesa prikupljanja podataka redovito obavještavaju voditelja radne skupine,
* dostavljaju voditelju radne skupine tražene podatke u zadanim rokovima te surađuju tijekom rada na procjeni,
* prikupljaju podatke za analizu i evaluaciju rizika,
* sudjeluju u izradi scenarija za pojedini rizik.

Članak 7.

Radna skupina radi na sjednicama koje saziva voditelj Radne skupine.

Voditelj radne skupine predlaže dnevni red, predsjedava sjednicama i potpisuje akte koje donosi Radna skupina.

O radu na sjednicama vodi se zapisnik koji potpisuju voditelj Radne skupine i zapisničar.

Radna skupina može održati sjednicu ako je na sjednici nazočna većina članova.

Članak 8.

Ova Odluka stupa na snagu danom donošenja i ima se objaviti u „Službenom glasniku Općine Sikirevci“.

KLASA:240-02/24-01/2

UR.BROJ:2178-26-01-24-01

Sikirevci,18. srpanj 2024. godine

OPĆINSKI NAČELNIK

Josip Nikolić, dipl.ing.drv.teh., v.r.